Ĉinia Korporacio CNR

La kompanio **Ĉinia Korporacio CNR** (plilongigeble pli-malpli kiel "**Ĉ**inia **N**orda **R**elveturilfabrikejaro") - ĉine 中国北车集团, angle *China CNR Corporation* aŭ pli longe *China North Locomotive and Rolling Stock Corporation Limited* (lokomotiva kaj fervojveturila korporacio de norda Ĉinio kun limigita respondeco) - estas firmao pri konstruado de lokomotivoj kaj aliaj fervojaj veturiloj en Ĉinio. Ĝi estas plejparte ŝtate posedata, kaj estas supervidata fare de la Ŝtata Konsilio de la Popola Respubliko Ĉinio.

La 23-an de aŭgusto 2011 la firmao subskribis kontrakton kun la estona firmao *AS EVR Cargo* pri liverado de 16 lokomotivoj al ĝi dum du jaroj. Tio estis unua kazo de vendado de ĉinaj lokomotivoj al Eŭropa Unio.

## Historio 
En 1986 formiĝis la "Ĉinia Nacia Fervoja **Lo**komotiva kaj **R**elveturila **I**ndustria **K**orporacio" (LORIC, angle *China National Railway Locomotive and Rolling Stock Industry Corporation*) - inkluzivanta 35 produktejojn kaj 4 esplorejojn. En la jaro 2000 el tiu grupo formiĝis la "Ĉina Norda Lokomotiva kaj Relveturila Industria (Grupa) Korporacio" (angle *China Northern Locomotive & Rolling Stock Industry (Group) Corporation*, ankaŭ nomata *China Beichi Group*).

La enlande precipa konkurenca entrepreno, la "Ĉina Suda Lokomotiva kaj Relveturila Industria (Grupa) Korporacio" aŭ angle *China South Locomotive and Rolling Stock Industry (Group) Corporation* formiĝis en 2002. En 2008 la grupo reorganiziĝis je la nuna nomo, grandparte ŝtate posedata, kun malgranda posedoparto fare de la korporacioj *China ChengTong Holdings Group* kaj *China Huarong Asset Management Corp*.

En la borso de Ŝanhajo la kompanio havas la kodon *601299 *.

## Fabrikejoj kaj esplorejoj 
La korporacio havas multajn filiojn en pluraj lokoj de Ĉinio:

* fervoja transportila kompanio Pekino *7-a de februaro* (angle *Beijing February 7th Railway Transportation Equipment Company, Limited*))
* fervoja transportmaŝinara kompanio Pekino *Nankou* (angle *(Beijing Nankou Railway Transportation Machinery Company, Limited*))
* fervoj-vagona kompanio Ĉangĉuno (angle *Changchun Railway Coach Company, Limited*)
* fervoj-veturila kompanio Ĉangĉuno (angle *Changchun Railway Vehicle Company, Limited*)
* lokomotiva kaj relveturila kompanio Daliano (angle *Dalian Locomotive and Rolling Stock Company, Limited*)
* lokomotiva esplorinstituto CNR Daliano (angle *CNR Dalian Locomotive Research Institute Company, Limited*)
* elektra lokomotiva kompanio CNR Datongo (angle *CNR Datong Electric Locomotive Company, Limited*)
* fervoja relveturila kompanio Harbino (angle *Harbin Railway Rolling Stock Company, Limited*)
* fervoja relveturila kompanio Ĝinano (angle *Ji’nan Railway Rolling Stock Company, Limited*)
* fervoj-transportila kompanio Lanĝoŭo *Ĝinniu* (angle *Lanzhou Jinniu Railway Transportation Equipment Company, Limited*)
* fervoja relveturila kompanio Ĉiĉiharo (angle *Qiqihar Railway Rolling Stock Company, Limited*)
* relveturila esplorinstituto Cindao * Sifango* (angle *Qingdao Sifang Rolling Stock Research Institute Company, Limited*)
* fervoja relveturila kompanio Tangŝano (angle *Tangshan Railway Vehicle Company, Ltd
* fervoj-transportila kompanio Tangŝano (angle *Tangshan Railway Transportation Equipment Company, Limited*)
* fervoj-transportila kompanio Tjanĝino (angle *Tianjin LJ Railway Transport Equipment Limited*)
* fervoja relveturila kompanio Tajuano (angle *Taiyuan Railway Rolling Stock Company, Limited*)
* elektrila kompanio *Jonĝi Ŝinŝisu* (angle *Yongji Xinshisu Electric Equipment Company, Limited*)
* fervoja relveturila kompanio Ŝiano (angle *Xi’an Railway Rolling Stock Company, Limited*)

## Kompaniaj lomotivaj tipoj 
* *China Railways HXD2, HXD2B, HXD2C* kaj *HXD3* (Ĉinio)
* *KTM Class 29* (Malajzio)
* *NZR DL class'' (Nov-Zelando)

## Notoj 
Kategorio:Ĉinaj firmaoj
Kategorio:Fervojo en Ĉinio